Nafarroako Parlamentuko Mahaiak, 2019ko urriaren 14an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Ainhoa Unzu Garate andreak aurkeztutako galdera, AEBetan muga-zergak igotzearen eta Erresuma Batuan Brexit gogorra egitearen ondorio ekonomikoak arintzeko neurriei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2019ko urriaren 14an

Lehendakaria: Unai Hualde Iglesias

GALDERAREN TESTUA

Nafarroako Alderdi Sozialista talde parlamentarioari atxikitako Ainhoa Unzu Garate andreak, Legebiltzarreko Erregelamenduan ezarritakoaren babesean, honako galdera hau egiten dio Garapen Ekonomikorako kontseilariari, Osoko Bilkuran ahoz erantzun dezan:

Nafarroako enpresek hilabete honetan bertan bi kolpe latz jasan ditzakete, Estatu Batuetako lehendakariak ezarri nahi duen muga-zergen politikaren eta gobernu britainiarrak Europar Batasunetik berehala ateratzearen inguruan hartuko dituen erabakien ondorioz.

Zer neurri ari da abiarazten Nafarroako Gobernua AEBetan muga-zergak igotzearen eta Erresuma Batuak Brexit gogorra egitearen ondorio ekonomikoak arintzeko?

Iruñean, 2019ko urriaren 7an

Foru parlamentaria: Ainhoa Unzu Garate